CELEX: 32004D0242
Language: el
Date: 2004-03-11 00:00:00
Title: 2004/242/ΕΚ: Απόφαση της Επιτροπής, της 11ης Μαρτίου 2004, σχετικά με μέτρα προστασίας από εξαιρετικά παθογόνο γρίπη των ορνίθων στον Καναδά (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 849]

Avis juridique important

|

32004D0242

2004/242/ΕΚ: Απόφαση της Επιτροπής, της 11ης Μαρτίου 2004, σχετικά με μέτρα προστασίας από εξαιρετικά παθογόνο γρίπη των ορνίθων στον Καναδά (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 849]  

Επίσημη Εφημερίδα αριθ. L 074 της 12/03/2004 σ. 0021 - 0022

Απόφαση της Επιτροπήςτης 11ης Μαρτίου 2004σχετικά με μέτρα προστασίας από εξαιρετικά παθογόνο γρίπη των ορνίθων στον Καναδά[κοινοποιηθείσα υπό τον αριθμό Ε(2004) 849](Κείμενο που παρουσιάζει ενδιαφέρον για τον ΕΟΧ)(2004/242/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ(1), και ιδίως το άρθρο 18 παράγραφος 1,την οδηγία 97/78/ΕΚ του Συμβουλίου, της 18ης Δεκεμβρίου 1997 για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(2), και ιδίως το άρθρο 22 παράγραφος 1,Εκτιμώντας τα ακόλουθα:(1) Η γρίπη των ορνίθων είναι εξαιρετικά λοιμώδης ιογενής νόσος των πουλερικών και των πτηνών, που είναι δυνατόν να λάβει ταχέως διαστάσεις επιζωοτίας η οποία μπορεί να αποτελέσει σοβαρή απειλή για την υγεία των ζώων και να μειώσει κατακόρυφα την κερδοφορία της πτηνοτροφίας.(2) Υπάρχει κίνδυνος να εισαχθεί ο παράγοντας της νόσου στην Κοινότητα μέσω του διεθνούς εμπορίου ζώντων πουλερικών και προϊόντων πουλερικών.(3) Στις 9 Μαρτίου 2004, ο Καναδάς επιβεβαίωσε την εμφάνιση κρούσματος εξαιρετικά παθογόνου γρίπης των ορνίθων σε σμήνος πουλερικών στην πολιτεία της Βρετανικής Κολομβίας (Κοιλάδα Fraser).(4) Το στέλεχος του ιού της γρίπης των ορνίθων που εντοπίστηκε είναι του υποτύπου H7N3 και, επομένως, διαφορετικό από το στέλεχος που προκαλεί σήμερα την επιδημία στην Ασία. Από τις διαθέσιμες μέχρι σήμερα γνώσεις προκύπτει ότι ο κίνδυνος τον οποίο εγκυμονεί για τη δημόσια υγεία αυτός ο υπότυπος είναι μικρότερος από τον κίνδυνο που απορρέει από το στέλεχος που κυκλοφορεί στην Ασία, το οποίο είναι του υποτύπου H5N1.(5) Ωστόσο, ενόψει του κινδύνου που συνεπάγεται για την υγεία των ζώων η εισαγωγή της νόσου στην Κοινότητα, ενδείκνυται ως άμεσο μέτρο να ανασταλούν οι εισαγωγές ζώντων πουλερικών, στρουθιονίδων, εκτρεφόμενων και αγρίων πτερωτών θηραμάτων και αυγών προς επώαση αυτών των ειδών από τον Καναδά.(6) Σύμφωνα με την απόφαση 2000/666/ΕΚ της Επιτροπής(3), επιτρέπεται η εισαγωγή πτηνών πλην των πουλερικών από όλα τα κράτη μέλη του OIE (Διεθνής Οργανισμός Επιζωοτιών), υπόκειται όμως στην παροχή εγγυήσεων για την υγεία των ζώων από τη χώρα καταγωγής και σε αυστηρά μέτρα απομόνωσης (καραντίνα) μετά την εισαγωγή στα κράτη μέλη.(7) Ωστόσο, πρέπει, ως πρόσθετο μέτρο προφύλαξης, να ανασταλεί η εισαγωγή πτηνών πλην των πουλερικών, καθώς επίσης και πτηνών συντροφιάς που συνοδεύουν τους κατόχους τους, στην Ευρωπαϊκή Ένωση από τον Καναδά, ούτως ώστε να αποκλειστεί κάθε κίνδυνος εμφάνισης της νόσου σε σταθμούς απομόνωσης (καραντίνας) που λειτουργούν υπό την εποπτεία των κρατών μελών.(8) Επιπροσθέτως, πρέπει να ανασταλεί η εισαγωγή στην Κοινότητα από τον Καναδά νωπού κρέατος πουλερικών, στρουθιονίδων, άγριων και εκτρεφόμενων πτερωτών θηραμάτων, παρασκευασμάτων κρέατος και προϊόντων με βάση το κρέας πουλερικών που συνίστανται σε ή περιέχουν κρέας αυτών των ειδών, τα οποία προέρχονται από πτηνά που έχουν σφαγεί μετά τις 17 Φεβρουαρίου 2004, καθώς και αυγών που προορίζονται για κατανάλωση από τον άνθρωπο.(9) Η απόφαση 97/222/ΕΚ της Επιτροπής(4) προβλέπει κατάλογο τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας και καθορίζει τρόπους επεξεργασίας προκειμένου να αποτραπεί ο κίνδυνος μετάδοσης της νόσου μέσω προϊόντων του είδους αυτού. Η επεξεργασία στην οποία πρέπει να υποβάλλονται τα προϊόντα εξαρτάται από την υγειονομική κατάσταση της χώρας καταγωγής όσον αφορά τα είδη από τα οποία προέρχεται το κρέας. Προκειμένου να αποφευχθούν περιττές επιβαρύνσεις στο εμπόριο, οι εισαγωγές προϊόντων με βάση το κρέας πουλερικών καταγωγής Καναδά που έχουν υποστεί επεξεργασία σε θερμοκρασία τουλάχιστον 70 °C σε όλο το προϊόν πρέπει να εξακολουθήσουν να επιτρέπονται.(10) Τα μέτρα υγειονομικού ελέγχου που εφαρμόζονται στα προϊόντα αυτά επιτρέπουν τον αποκλεισμό από το πεδίο εφαρμογής της παρούσας απόφασης των πρώτων υλών για την παρασκευή ζωοτροφών και φαρμακευτικών ή τεχνικών προϊόντων όσον αφορά τις εισαγωγές που αποτελούν αντικείμενο παρακολούθησης.(11) Ο Καναδάς έχει υπογράψει συμφωνία με την Ευρωπαϊκή Κοινότητα σχετικά με υγειονομικά μέτρα για την προστασία της δημόσιας υγείας και της υγείας των ζώων στις εμπορικές συναλλαγές ζώντων ζώων και ζωικών προϊόντων(5).(12) Αμέσως μόλις ο Καναδάς κοινοποιήσει περαιτέρω πληροφορίες για την κατάσταση της νόσου και τα μέτρου ελέγχου που έχουν ληφθεί, τα μέτρα που λαμβάνονται σε κοινοτικό επίπεδο σχετικά με το θέμα αυτό πρέπει να επανεξεταστούν.(13) Η αναθεώρηση της απόφασης πρέπει να λάβει υπόψη τα μέτρα περιφερειακής διαίρεσης που πρότειναν οι κτηνιατρικές αρχές του Καναδά σύμφωνα με τις διατάξεις της κτηνιατρικής συμφωνίας.(14) Οι διατάξεις της παρούσας απόφασης θα επανεξεταστούν κατά τη συνεδρίαση της μόνιμης επιτροπής για την τροφική αλυσίδα και την υγεία των ζώων που έχει προγραμματιστεί για τις 22 Μαρτίου 2004,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα κράτη μέλη αναστέλλουν την εισαγωγή των ακόλουθων προϊόντων από τον Καναδά:- ζώντων πουλερικών, στρουθιονίδων, εκτρεφόμενων και αγρίων πτερωτών θηραμάτων και αυγών προς επώαση αυτών των ειδών,- πτηνών πλην των πουλερικών, περιλαμβανομένων των πτηνών συντροφιάς που συνοδεύουν τους κατόχους τους και- αυγών που προορίζονται για κατανάλωση από τον άνθρωπο.Άρθρο 2Τα κράτη μέλη αναστέλλουν την εισαγωγή των ακόλουθων προϊόντων από τον Καναδά:- νωπού κρέατος πουλερικών, στρουθιονίδων, εκτρεφόμενων και αγρίων πτερωτών θηραμάτων και- παρασκευασμάτων κρέατος και προϊόντων με βάση το κρέας που συνίστανται σε ή περιέχουν κρέας αυτών των ειδών.Άρθρο 31. Κατά παρέκκλιση από το άρθρο 2, τα κράτη μέλη επιτρέπουν την εισαγωγή προϊόντων που καλύπτονται από το άρθρο αυτό και τα οποία προέρχονται από πτηνά που έχουν σφαγεί πριν από τις 17 Φεβρουαρίου 2004.2. Στα κτηνιατρικά πιστοποιητικά που συνοδεύουν τις αποστολές των προϊόντων που αναφέρονται στην παράγραφο 1, περιλαμβάνονται οι ακόλουθες λέξεις ανάλογα με το είδος:"Νωπό κρέας πουλερικών/Νωπό κρέας στρουθιονίδων/Νωπό κρέας αγρίων πτερωτών θηραμάτων/Νωπό κρέας εκτρεφόμενων πτερωτών θηραμάτων/Προϊόν κρέατος που συνίσταται σε ή περιέχει κρέας πουλερικών, στρουθιονίδων, αγρίων ή εκτρεφόμενων πτερωτών θηραμάτων/Παρασκεύασμα κρέατος που συνίσταται σε ή περιέχει κρέας πουλερικών, στρουθιονίδων, αγρίων ή εκτρεφόμενων πτερωτών θηραμάτων(6) που προέρχεται από πτηνά τα οποία έχουν σφαγεί πριν από τις 17 Φεβρουαρίου 2004 σύμφωνα με το άρθρο 3 παράγραφος 1 της απόφασης 2004/242/ΕΚ."3. Κατά παρέκκλιση από το άρθρο 2, τα κράτη μέλη επιτρέπουν την εισαγωγή προϊόντων κρέατος που συνίσταται σε ή περιέχει κρέας πουλερικών, στρουθιονίδων, αγρίων ή εκτρεφόμενων πτερωτών θηραμάτων, όταν το κρέας αυτών των ειδών έχει υποστεί κάποια από τις ειδικές επεξεργασίες που αναφέρονται στα σημεία B, Γ ή Δ του μέρους IV του παραρτήματος της απόφασης 97/222/ΕΚ.Άρθρο 4Τα κράτη μέλη τροποποιούν τα μέτρα που εφαρμόζουν στις εισαγωγές, ούτως ώστε να είναι σύμφωνα με την παρούσα απόφαση και δημοσιοποιούν αμέσως και κατά τον ενδεδειγμένο τρόπο τα θεσπιζόμενα μέτρα. Ενημερώνουν αμέσως σχετικά την Επιτροπή.Άρθρο 5Η παρούσα απόφαση θα επανεξεταστεί υπό το φως της εξέλιξης της νόσου και των περαιτέρω πληροφοριών που θα παράσχουν οι κτηνιατρικές αρχές του Καναδά.Άρθρο 6Η παρούσα απόφαση εφαρμόζεται έως τις 6 Απριλίου 2004.Άρθρο 7Η παρούσα απόφαση απευθύνεται στα κράτη μέλη.Βρυξέλλες, 11 Μαρτίου 2004.Για την ΕπιτροπήDavid ByrneΜέλος της Επιτροπής(1) EE L 268 της 24.9.1991, σ. 56· οδηγία όπως τροποποιήθηκε τελευταία από την οδηγία 96/43/ΕΚ (ΕΕ L 162 της 1.7.1996, σ. 1).(2) ΕΕ L 24 της 30.1.1998, σ. 9.(3) ΕΕ L 278 της 31.10.2000, σ. 26· απόφαση όπως τροποποιήθηκε τελευταία από την απόφαση 2002/279/ΕΚ (ΕΕ L 99 της 16.4.2002, σ. 17).(4) ΕΕ L 98 της 4.4.1997, σ. 39· απόφαση όπως τροποποιήθηκε τελευταία από την απόφαση 2004/118/ΕΚ (ΕΕ L 36 της 7.2.2004, σ. 34).(5) Απόφαση 1999/201/ΕΚ του Συμβουλίου (ΕΕ L 71 της 18.3.1999, σ. 3).(6) Διαγράφεται η περιττή ένδειξη.